CELEX: 32019R0262
Language: hu
Date: 2019-02-14 00:00:00
Title: A Bizottság (EU) 2019/262 végrehajtási rendelete (2019. február 14.) a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről szóló 430/2013/EU tanácsi végrehajtási rendelet módosításáról

15.2.2019   
               
               
                  HU
               
               
                  Az Európai Unió Hivatalos Lapja
               
               
                  L 44/6
               
            
         A BIZOTTSÁG (EU) 2019/262 VÉGREHAJTÁSI RENDELETE
         (2019. február 14.)
         a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről szóló 430/2013/EU tanácsi végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (4) bekezdésére,
         mivel:
         
                     (1)
                  
                  
                     A 430/2013/EU végrehajtási rendelettel (2) a Tanács 14,9 %-tól 57,8 %-ig terjedő vámtétellel végleges dömpingellenes vámot vetett ki – az ISO DIN 13 szerinti métermenettel rendelkező vágógyűrűs szerelvénytestek és a kerek, menetes, fedél nélküli temperöntvény elágazó dobozok kivételével – a Kínai Népköztársaságból és a Thaiföldről származó, jelenleg az ex 7307 19 10 Kombinált Nómenklatúra (a továbbiakban: KN) szerinti kód (TARIC-kód: 7307191010) alá tartozó menetelt temperöntvény csőszerelvények behozatalára.
                  
               
                     (2)
                  
                  
                     A C-397/17. és a C-398/17. sz., Profit Europe egyesített ügyekben 2018. július 12-én hozott ítéletében (3) a Bíróság megállapítja, hogy a KN-t akként kell értelmezni, hogy a gömbgrafitos öntöttvasból készült öntött csőszerelvényeket a „más” kategóriába, azaz a 7307 19 90 KN-kód alá más öntött szerelvényként, nem pedig a 7307 11 10 KN-kód alá nem temperöntvény szerelvényként vagy a 7307 19 10 KN-kód alá temperöntvény szerelvényként kell besorolni
                  
               
                     (3)
                  
                  
                     Az ítélet nyomán az Európai Unió Kombinált Nómenklatúrájának magyarázatában a 7307 19 10 KN-kódhoz tartozó magyarázat úgy módosult, hogy törlésre került a gömbgrafitos öntöttvasból készült szerelvényekre való utalás.
                  
               
                     (4)
                  
                  
                     A menetelt temperöntvény csőszerelvények és -illesztések behozatalára vonatkozó ideiglenes dömpingellenes vám kivetéséről szóló 1071/2012/EU bizottsági rendelet (4) kifejezetten utalt arra, hogy a gömbgrafitos öntöttvasból (más néven alakítható öntöttvasból) készült menetelt csőszerelvények a 7307 19 10 KN-kód alá tartoznak. A 430/2013/EU végrehajtási rendelet továbbra is azt tartalmazza, hogy a hatálya alá tartozó áruk a 7307 19 10 KN-kód alá, temperöntvény szerelvényként vannak besorolva. Ez a besorolás most sem a Bíróság ítélkezési gyakorlatával, sem a Kombinált Nómenklatúra magyarázatában a 7307 19 10 KN-kódhoz tartozó magyarázattal nincs összhangban.
                  
               
                     (5)
                  
                  
                     Ezért a 430/2013/EU végrehajtási rendeletben azon áruk kapcsán megadott kódok között, amelyek behozatala a végleges dömpingellenes vám hatálya alá tartozik, az ex 7307 19 90 KN-kódot és a hozzá tartozó TARIC-kódot is fel kell tüntetni.
                  
               
                     (6)
                  
                  
                     A meglévő dömpingellenes vámok eredményes beszedésének biztosítása érdekében a 430/2013/EU végrehajtási rendeletet megfelelő módon módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A 430/2013/EU végrehajtási rendelet a következőképpen módosul:
            
                        1.
                     
                     
                        A cím helyébe a következő szöveg lép:
                        „A Tanács 430/2013/EU végrehajtási rendelete (2013. május 13.) a Kínai Népköztársaságból és a Thaiföldről származó menetelt temperöntvény és gömbgrafitos öntöttvas csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről”.
                     
                  
                        2.
                     
                     
                        Az 1. cikk (1) bekezdése helyébe a következő szöveg lép:
                        
                           „(1)   A Tanács végleges dömpingellenes vámot vet ki a Kínai Népköztársaságból (a továbbiakban: Kína) és a Thaiföldről származó, jelenleg az ex 7307 19 10 (TARIC-kód: 7307191010) és ex 7307 19 90 (TARIC-kód: 7307199010) KN-kódok alá tartozó menetelt temperöntvény és gömbgrafitos öntöttvas csőszerelvények és -illesztések (kivéve az ISO DIN 13 szerinti métermenettel rendelkező vágógyűrűs szerelvénytesteket és a kerek, menetes, fedél nélküli temperöntvény elágazó dobozokat) behozatalára.”
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 14-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 176., 2016.6.30., 21. o.
         
         
            (2)  A Tanács 430/2013/EU végrehajtási rendelete (2013. május 13.) a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről (HL L 129., 2013.5.14., 1. o.).
         
            (3)  A Bíróság 2018. július 12-i ítélete, Profit Europe NV kontra Belgische Staat, C-397/17 és C-398/17 egyesített ügyek, ECLI:EU:C:2018:564.
         
            (4)  A Bizottság 1071/2012/EU rendelete (2012. november 14.) Értesítés a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó ideiglenes dömpingellenes vám kivetéséről (HL L 318., 2012.11.15., 10. o.).